Namibiese sakeman in hof oor moord op Finse burger | Maroela Media
'n Bekende Namibiese sakeman het Woensdag in die Windhoek-landdroshof verskyn in verband met die moord op 'n Finse burger.
Ronni Marco Uolevi (42), 'n Finse burger, het volgens die polisie vroeg Sondagoggend met sy Land Cruiser teen Danne Rodney Shaningua se Volkswagen Polo buite 'n kroeg in Windhoek gebots.
Shaningua het glo uit sy motor gespring, 'n vuurwapen uitgeruk en op Uolevi se motor losgebrand voordat hy glo weggejaag het. Uolevi is op die toneel dood. Die polisie het onmiddellik met 'n soektog begin en glo eers verkeerdelik 'n 39-jarige verdagte in hegtenis geneem.
Shaningua is egter Dinsdag in hegtenis geneem en daar is op 'n pistool, wat vermoedelik vir die moord gebruik is, beslag gelê. Shaningua is borgtog geweier en bly in aanhouding.
Uolevi het die afgelope 20 jaar in Namibië gewoon en was met 'n Namibiese tandarts getroud.
Lyk my SA se misdadigers se gebrek aan mense lewens spoel nou oor tot in gewese SWA.
pj ek weet nie wat het jul Namibia teen SA. Julle is so geneig om vinger na SA te wys, maar kyk gerus na jul eie land, Suid Afrikaners word beroof tydens vakansies, plaas aanvalle, aanrandings is daagliks in Namibia. Namibia het 'n hoer misdaadsyfer as SA, presentasie gewys. Waar studeer julle kinders, waar speel julle rugby, waar hou julle vakansies ens?